Albizia julibrissin

Albizia julibrissin er et løvfellende tre i erteblomstfamilien.

Det blir opptil 15 m høyt med en bred krone. Bladene er store og dobbeltfinnete; de folder seg sammen om natta og i regnvær. Blomstene dufter og sitter 10–15 sammen i store hoder. Pollenbærerne har rosa utvekster og er 25–30 mm lange. Frukten er en flat belg som er omtrent 15 cm lang.

Albizia julibrissin hører hjemme i de hyrkanske løvskogene ved sørkysten av Det kaspiske hav i Nord-Iran, men noen kilder sier at den også vokser vilt østover til Kina og Japan. Treslaget er mer hardført enn andre Albizia-arter og tåler ganske kalde vintre, så lenge sommeren er varm. Det er vanlig plantet i hager, parker og gater i mange land på grunn av vakre blader og blomster.

 Galleri 

 Litteratur 




 Eksterne lenker 


Kategori:Caesalpinioideae